**PROIECT**

**DECIZIA ETAPEI DE ÎNCADRARE**

Ca urmare a solicitarii de emitere a acordului de mediu adresate de **S.C. TANCRAD S.R.L.,** cu sediul în municipiul Galați, Str. Brăilei nr. 169J, înregistrată la APM Tulcea cu nr. 495/16.01.2019, a depunerii memoriului de prezentare, înregistrat la A.P.M. Tulcea cu nr. 1531/05.02.2019 și a completărilor înregistrate cu nr. 5795/15.04.2019, 6220/19.04.2019, 7388/15.05.2019, în baza:

- **Legii nr. 292/2018** privind evaluarea impactului anumitor proiecte publice şi private asupra mediului **,**

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificările şi completările prin Legea nr.49/2011, cu modificările și completările ulterioare,

Autoritatea competentă pentru protecția mediului Tulcea decide, ca urmare a consultărilor desfășurate în cadrul sedinței Comisiei Tehnice de Analiza din data de 14.05.2019, că proiectul „**Amplasare stație de betoane in comuna Smîrdan, jud. Tulcea”,** propus a se amplasa în intravilanul localității Smîrdan, sola 34, P226, lot 8, jud. Tulcea, **nu se supune evaluării impactului asupra mediului.**

**Justificarea prezentei decizii:**

I. Motivele pe baza cărora s-a stabilit neefectuarea evaluării impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr.2, la punctul 10 lit. b ) proiecte de dezvoltare urbană, inclusiv construcția centrelor comerciale și a parcărilor auto.

b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice şi private asupra mediului, nu sunt de natură a genera un impact semnificativ asupra mediului.

c) proiectul propus nu intră sub incidenta art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare .

d) proiectul propus intră sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**Caracteristicele proiectului**

1. **Dimensiunea și concepția întregului proiect:**

Proiectul prevede amplasarea Staţiei de betoane mobilă model Liebherr tip MOBILMIX 2,25 total automatizată, ce produce 100 mc/h de beton din diverse clase și a Stației de betoane mobila Liebherr MOBILMIX 0,5 cu o capacitate de producție de 30 mc/h beton. Amplasarea acestor statii au caracter temporar (aproximativ 5 ani).

În conformitate cu Certificatul de Urbanism nr. 11/13.12.2018 emis de Comuna Smîrdan, imobilul se află în zona de activități productive, conform PUG .

*Vecinătățile terenului studiat* sunt următoarele:

- Nord: proprietate privată – Mărculescu Petrică Vasile

- Sud : proprietate privată

- Est : proprietate privată – Mărculescu Petrică Vasile

- Vest : domeniul public + drum pietruit com. Smîrdan

***Bilanț teritorial la nivelul terenului :***

- Suprafata incinta = 6.000 mp

- Suprafața destinată amplasării stației de betoane LIEBHERR MOBILMIX 2,25=

1. mp

-Suprafața destinată amplasării stației de betoane LIEBHERR MOBILMIX 0,5=

240 mp

- 2 Ateliere de reparații pentru stații (3x2) (atelier+laborator) =12 mp

- 2 vestiare (8x2,5 m)= 40 mp

- WC ecologic = 1,5 mp

- Latime drumuri în incintă = 6 m

- Suprafața drumuri în incintă =1.520 mp

- Suprafața padocuri pentru stații de betoane = 1.770 mp

- Suprafața destinată amplasării stației de motorină mobilă = 20 mp

- Suprafața ocupată de puțul forat 2x2 m = 4 mp

- Suprafața ocupată de bazinul de apa de rezervă = 15 mp

- Suprafața ocupată de generator = 8 mp

- Suprafața ocupată de bazin din beton de 48 mc = 20 mp.

- Suprafața spațiu verde = 350 mp

- Suprafața platforme balastate = 1638,50 mp

**Indici urbanistici : POT = 41% , CUT = 2,4**

**Staţia de betoane mobile Liebherr tip MOBILMIX 2,25** total automatizată, produce 100 mc/h de beton din diverse clase, ocupă suprafata de 361 mp şi are următoarele componente funcţionale:

* + Staţia de betoane propriu-zisă;
  + Dozatorul de agregate.
  + Silozuri de ciment

Staţia de betoane se amplasează pe un eşafodaj metalic, a căror picioare sunt sprijinite direct pe sol fară alte construcții suplimentare de consolidare.

Dozatorul de agregateeste de tip modular compus din 4 buncăre metalice în care se depozitează agregatele pe sorturi respectiv:

* Nisip 0-4 mm;
* Mărgăritar 4-8 mm;
* Pietriş 8-16 mm;
* Pietriş 16-3,5 mm.

Dozatorul de agregate este așezat pe un cadru metalic numit înălțător.

Prepararea betoanelor se face astfel:

-dozarea agregatelor se face gravimetric, admițându-se abateri de ± 1%;

-dozarea cimentului se face prin cântărire cu ajutorul cântarului de ciment, admițându-se abateri de ±1%;

-dozarea apei de face cu dozatorul de apa, admițându-se abateri de ± 2%. Cantitatea de apa corespunzătoare unui amestec se corectează ținand cont de umiditatea agregatelor, respectandu-se astfel factorul A/C.

-dozarea aditivilor se face ţinând cont de prescripțiile speciale de realizat și de tipul aditivului.

Pentru funcţionarea staţiei se vor mai monta pe amplasament:

- 2 module tip container metalic pentru atelier de reparații pentru stații + laborator pe o suprafață de 12 mp

- 2 containere metalice pentru vestiare (8x2,5 m) pe suprafață de 40 mp

- padocuri (construite din prefabricate) cu sorturi de agregate necesare pentru producerea betoanelor (agregate, nisip 0-4 mm, pietriș mărgăritar 4-8 mm, pietriș sort 8-16 mm, pietriș sort 16-31 mm) pe o suprafață de 1.770 mp;

- cabina toaletă ecologică pe o suprafață de 1,5 mp

- generator propriu Fogo de 400 Kw pe o suprafață de 8 mp

- puț forat pe o suprafață de 4 mp

- bazin pentru apa de rezervă, din metal, cu o capacitate de 30 mc, semiîngropat 80% pe o suprafață de 15 mp

- bazin din beton de 48 mc, necesar spălării stației de betoane și betonierelor pe o siprafață de 20 mp.

-incarcator frontal necesar aprovionării dozatorului de agregate.

Pentru situația în care Staţia de betoane mobilă Liebherr tip MOBILMIX 2,25 se defectează, pe acest amplasament va fi amplasată și Stația de betoane mobila Liebherr tip MOBILMIX 0,5 A-TR, **care va funcționa doar până se remediază defecțiunea** la Staţia de betoane mobilă Liebherr tip MOBILMIX 2,25.

Fabricarea betonului cu ajutorul **Stației de betoane mobila Liebherr MOBILMIX 0,5** cu o capacitate de producție de 30 mc/h beton. Staţia de betoane este un utilaj amplasat pe o platformă de dale carosabile, Staţia de betoane care urmează să fie instalată pe amplasament va avea următoarele componente funcţionale:

- Staţia de betoane propriu-zisă;

- Dozatorul de agregate.

Stația de betoane propriu-zisă este prevăzută cu cabina de comandă, skip de încărcare agregate, malaxor cu productivitate teoretica de 30 mc/h, sistem de dozare și cântărire pentru toate materiile prime, instalație de aditivare și doua silozuri de ciment cu capacitatea de 60 t/siloz.

Stația de betoane împreună cu dozatoarele ocupă suprafața de aproximativ 240 mp.

Dozatorul de agregate este compus din 4 buncăre metalice în care se depozitează agregatele pe sorturi respectiv:

* Nisip 0-4 mm;
* Mărgăritar 4-8 mm;
* Pietriş 8-16 mm;
* Pietriş 16-31 mm.

Din dozatorul de agregate se alimentează skipul, care transportă agregatele în malaxor. După malaxare și amestecare cu ciment, apă, aditivi, betonul este evacuat în autobasculante/autobetoniere. Pentru alimentarea dozatoarelor de agregate se folosește un încărcător frontal.

Construcţiile tip container amplasate nu necesită fundaţii, ele se vor amplasa pe un strat de 15 cm balast compactat. Prefabricatele care alcătuiesc padocul de agregate se vor amplasa pe un strat de 20 cm balast compactat. În spaţiul padocurilor se va turna o platformă din beton de 20 cm grosime, cu pantă de scurgere de 2%, pe care se vor depozita agregatele sortate și spălate.

Pe acest amplasament se va amplasa și o **stație de alimentare cu motorină mobilă**, pentru a alimenta utilajele proprii, ce va ocupa aproximativ 20 mp. Livrarea produselor petroliere se face printr-o pompă de alimentare cu un furtun, având debitul de 70 l/min.

Stocarea produsului petrolier (motorina) se realizeaza intr-un rezervor de tip orizontal cu manta simplă, monocompartimentat, rezemat pe suporți de tip sa, cu capacitatea de depozitare de 20 mc și prevăzut cu o cuvă de retenție care poate reține pana la 50% din capacitatea rezervorului.

**Alimentarea cu apă**

Pentru asigurarea necesarului de apă tehnologică, furnizarea apei se va face dintr-un foraj (de medie adancime) ce se va realiza cu maxim H= 60 m. Forajul va fi echipat cu o pompa submersibila, avand Qmax =1500 mc/h.

Aducțiunea apei de la foraj la Staţia de betoane mobilă Liebherr tip MOBILMIX 2,25, se face prin conductă de tip PE, avand L= 40 m, Dn=63 mm și va fi montată îngropată, sub adâncimea de îngheț.

Racord apă ca sursă alternativă de la rețeaua comunei Smîrdan. În situația în care nu poate fi asigurată cantitatea necesară de apa din puț se va umple rezervorul cu apă din rețeaua de apă a comunei Smîrdan. Apa va fi depozitată într-un rezervor de 30 mc, semiingropat aproximativ 80%.

Apa utilizată pentru scop igienico-sanitar al personalului care își desfașoară activitatea pe acest amplasament este asigurată din foraj. Rețea canalizare PVC, Dn110 mm.

Apa potabila pentru salariati se asigura imbuteliata in PET 2 l, fie din rețeaua comunei.

**Alimentarea cu energie electrică**

Se va asigura racordarea la rețeaua de energie electrică din zonă, iar pentru situații de avarii la alimentarea cu energie electrică, se va asigura energia electrică printr-un generator propriu Fogo de 400 Kw.

***Organizarea de șantier:***

Șantierul va cuprinde o platformă pentru organizarea de șantier cu o suprafața de 1000 mp.

Pe perioada execuției lucrărilor, pentru buna desfășurare a acestora, este necesară amenajarea unei incinte care să cuprindă minim următoarele:

- Vestiar personal – 4 buc.

- Toaletă ecologică – 1 buc.

- Pichet de incendiu complet echipat – 1 buc.

- Container colectare deșeuri – 4 buc.

- Platformă parcare utilaje

- Platformă pentru depozitarea provizorie a materialelor

Alimentarea utilajelor se va realiza direct din autocisterne – nu se vor monta bazine pentru carburanți și lubrifianți în incinta organizării de șantier.

Se va asigura paza șantierului prin grija beneficiarului lucrărilor.

Pentru igienă se va utiliza apă din rețeaua de alimentarea cu apă a comunei Smîrdan, din sursă sigură din punct de vedere sanitar. Municitorii vor avea vestiar separat dedicat unde se vor schimba în echipamentul de lucru și protecție. De asemenea, vor avea un spațiu special amenajat pentru servirea mesei.

Deșeurile rezultate în incinta șantierului, precum și în procesul de executie se depozitează direct în containere pentru colectarea selectivă a deșeurilor ce vor fi ridicate periodic de firme autorizate.

Materialele vor fi aduse pe măsură ce vor fi puse în opera, evitându-se pe cât posibil formarea de stocuri de materiale pe amplasamentul organizării de șantier. Dacă este necesară depozitarea acestora pe termen scurt, se va face pe folii sau paleti.

Dupa finalizarea lucrărilor, pe suprafața afectată de organizarea de șantier, terenul va fi readus la starea inițială.

*b)cumularea cu alte proiecte existente și /sau aprobate*: nu este cazul

*c*)*utilizarea resurselor naturale, în special a solului, a terenurilor, a apei și a biodiversității* : nu este cazul.

*d) cantitatea și tipurile de deșeuri generate/gestionate:*

În timpul execuţiei lucrărilor rezultă deşeuri menajere şi deşeuri din construcții, care vor fi valorificate/eliminate prin agenți economici autorizați.

Toate deșeurile generate în timpul lucrărilor de execuție se vor colecta/depozita în spații special amenajate, pe categorii de deșeuri și predate către operatori autorizați pentru valorificare/eliminare .

*e)poluarea și alte efecte negative -* emisiile vor rezulta în perioada de execuție a lucrărilor, din surse mobile ( mijloacele folosite la transportul materialelor), din lucrările efective realizate pentru executarea proiectului. Nivelul de zgomot nu va depăși nivelul prevăzut de SR 10009/2017 - “ Acustică. Limite admisibile ale nivelului de zgomot din mediul ambiant;

*f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice* – minor.

g) *riscurile pentru sănătatea umană – de exemplu, din cauza contaminării apei sau a poluării atmosferice* – nu este cazul

**2) Amplasarea proiectului**

a) *Utilizarea actuală și aprobata a terenurilor* : amplasamentul este situat în intravilanul localității Smârdan, sola 34, P226, lot 8, cu destinația actuală de curți construcții.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia* – nu este cazul.

c) *capacitatea de absorbție a mediului natural, acordându-se o atenție specială următoarelor zone*:

-zone umede, zone riverane, guri ale râurilor – nu este cazul

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, internațional – nu este cazul ;

-zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – nu este cazul;

-zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populaţiei – nu este cazul;

- peisaje şi situri importante din punct de vedere istoric, cultural sau arheologic – nu este cazul.

**3) Tipurile şi caracteristicile impactului potenţial**

- importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată – impact minor

- natura impactului – implementarea proiectului va avea un impact pozitiv, permanent, pe termen mediu și lung asupra peisajului, mediului vizual, social, cultural. Impactul asupra faunei, florei, calității aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul

- intensitatea și complexitatea impactului : impactul determinat de lucrările de extindere, nu sunt de natura să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- probabilitatea impactului : pe durata de implementare și exploatare a proiectului va fi redusă,

- debutul, durata, frecvența și reversabilitatea preconizate ale impactului – impactul nesemnificativ identificat se va manifesta doar pe perioada lucrărilor de investiție. După finalizarea lucrărilor se estimează un impact neutru,

- cumularea impactului cu impactul altor proiecte existente și/sau aprobate – impact minor,

- posibilitatea de reducere efectivă a impactului : pământul și nisipul vor fi depozitate pe terenul proprietate, vor fi acoperite cu prelate pentru evitarea antrenării acestora de către vânt. Se va utiliza material absorbant în cazul unor scurgeri accidentale de combustibil de la utilajele cu care se lucrează.

II. **Motivele pe baza carora s-a stabilit neefectuarea evaluării adecvate -** amplasamentul nu se afla în arii naturale protejate .

III. **Motivele pe baza cărora s-a stabilit neefectuarea evaluării impactului asupra corpurilor de apă** în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz – conform p.d.v nr. 7215/13.05.2019 emis de SGA Tulcea.

Măsurile și condițiile de realizare a proiectului în conformitate cu Avizul de gospodărire a apelor nr. 20/09.04.2019 emis de SGA Tulcea:

- Beneficiarul va solicita și va obține toate avizele și autorizațiile necesare;

- In perioada de execuție a lucrărilor se vor lua toate măsurile care se impun pentru evitarea poluării apelor subterane și de suprafață, pentru protecția factorilor de mediu, a zonelor apropiate și se vor lua măsuri de prevenire și combatere a poluărilor accidentale;

- În cazul producerii unei poluări accidentale în timpul execuției lucrărilor, întreaga răspundere din punct de vedere al poluării zonei și suportării eventualelor costuri revine constructorului;

- La finalizarea lucrărilor, se vor lua măsuri pentru redarea în folosință a terenului pe care a fost organizarea de șantier, în condiții corespunzătoare;

- În situația în care la execuția lucrărilor vor interveni modificări a proiectului de executie , se va notifica suplimentarea acestor lucrări, cu 15 zile înainte la Sistemul de Gospodărire a Apelor Tulcea, pe baza unei documentații tehnice în vederea revizuirii actului de reglementare;

- Beneficiarul are obligația să anunțe în scris Administrația Bazinală de Apa Dobrogea-Litoral- Sistemul de Gospodărire a Apelor Tulcea despre data de începere a lucrărilor, cu 10 zile înainte de aceasta;

-La finalizarea lucrărilor, să anunțe S.G.A Tulcea, în vederea participării unui reprezentant la recepția lucrărilor;

- După finalizarea lucrărilor, beneficiarul are obligația să solicite și să obțină Autorizația de gospodărire a apelor în conformitate cu prevederile Legii Apelor nr. 107/1996, cu completările și modificările ulterioare;

- Avizul de gospodărire a apelor își menține valabilitatea pe toată durata de realizare a lucrărilor, dacă execuția acestora a început la cel mult 24 luni de la data emiterii acestuia și dacă au fost respectate prevederile înscrise în aviz, în caz contrar avizul își pierde valabilitatea;

- Reînnoirea avizului se solicită cu 60 de zile înainte de expirarea acestuia, în conformitate cu Ordinul nr.799/2012 al M.M.G.A;

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislației de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎșurare a lucrǎrilor.
4. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
5. se interzice eliminarea oricaror tipuri de deșeuri care ar putea afecta calitatea solului;
6. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată în acest sens.
7. titularii pe numele cărora se va emite autorizația de construcție au obligația să gestioneze deșeurile din construcții astfel încât să atingă progresiv, până la data de 31 decembrie 2020, un nivel de pregătire pentru reutilizare, reciclare și alte operațiuni de valorificare materială, inclusiv operațiuni de umplere, rambleiere care utilizează deșeuri pentru a înlocui alte materiale, de minimum 70% din masa cantităților de deșeuri nepericuloase provenite din activități de construcție, cu excepția materialelor geologice naturale definite la categoria 17 05 04 din anexă la Decizia Comisiei 2014/955/UE;
8. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile industriale reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.

1. se interzice evacuarea deșeurilor în alte locuri, decât în spațiile special amenajate.
2. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:

* organizarea de șantier va ocupa suprafețe cât mai reduse;
* organizarea de santier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile cu repectarea prevederilor STAS 12574-87 privind protecția atmosferei;
* pe perioada de execuție a lucrărilor, zgomotul produs de activitățile de pe amplasament nu trebuie să depașească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;

1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încat sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. raportarea imediată la APM Tulcea și GNM – SCJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
5. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
6. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
7. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;**
8. beneficiarul va respecta condițiile impuse prin Certificatul de Urbanism nr. 11/13.12.2018 emis de Comuna Smîrdan;

**Prezenta decizie este valabilă pe toata perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vatamată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostință publicului a deciziei.

Autoritatea publica emitenta are obligatia de a raspunde la plangerea prealabila prevazuta la art. 22 alin. (1) in termen de 30 de zile de la data inregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuitaă și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**Chim. Mirela Aurelia RAICU**

**Şef Serviciu Șef Serviciu**

**Avize, Acorduri, Autorizaţii, Calitatea Factorilor de Mediu**

**Ing. Simona Constantinescu Ing. Elena Micu**

Intocmit: cons. Elizabeth Vărzaru /

NR. AAA /